Σπάλαθρο Χαλκιδικής

To  Σπάλαθρο ή Ρώσα ή Νησί του Φιλιππίδη, ή Σπαλαθρονήσι, είναι ακατοίκητη ιδιόκτητη νησίδα της Χαλκιδικής στον Τορωναίο κόλπο στην Σιθωνία, η οποία διοικητικά ανήκει στον Νέο Μαρμαρά. Βρίσκεται δυτικά της νησίδας Τσακονήσι απέναντι (νοτιοδυτικά) από τον οικισμό Γαλήνη Νέου Μαρμαρά και έχει έκταση 0,11 τ.χλμ.

Είναι το μεγαλύτερο από τα τρία νησιά με την ονομασία ΣπαλαθρονήσιαΠαπάγγελος, Ιωακείμ (2000, Αριστοτέλειο Πανεπιστήμιο Θεσσαλονίκης (ΑΠΘ)), Η Σιθωνία κατά τους βυζαντινούς χρόνους: ιστορία - μνημεία - τοπογραφία , σελ, 73. Το όνομα Σπάλαθρο, όπως και Σπαλαθρονήσια, οφείλεται στον ακανθώδη θάμνο Σπαλαθριά που φύεται στα τρία νησάκια. Στα βορειοανατολικά του βρίσκεται η νησίδα Χτένι σε απόσταση 50 μέτρων με την οποία συνδέεται με ένα υποθαλάσσιο πέρασμα βάθους ενάμιση μέτρου, οι δύο νησίδες στο παρελθόν ήταν ενωμένες και πάνω τους βρίσκονται ερείπια παλαιοχριστιανικού οικισμού. Στα δυτικά του βρίσκεται η τρίτη νησίδα με την ονομασία Κοχύλι ή Κολόμπαρο.

Το 2013 η νησίδα είχε βγει προς πώληση, σε δημοπρασία.

 Παραπομπές 

Κατηγορία:Περιφερειακή ενότητα Χαλκιδικής
Κατηγορία:Ελληνικές βραχονησίδες